TV7 JERUUSALEMMA UUDISED
Eetris on Jeruusalemma Uudised. Tere õhtust!
Jaanuaris tihenes terrorism.
Iisraeli siseluureteenistus Shin Bet
raporteeris 2017. a jaanuaris umbes sajast terrorirünnakust.
Rünnakuis hukkus kaheksa inimest,
neli neist veoautoga sõdurite rammimisel.
Mulluse 2016. a jooksul
tegid palestiinlastest terroristid Iisraelis 142 rünnakut.
Nad tapsid 16 iisraellast ja ühe USA kodaniku.
Pussitamised rahva seas ehk nn pussi-intifada
oli nö kõige populaarsem rünnakuviis,
mis tekitas üle 60 % inimohvreist.
Palestiinlaste aladel austatakse rünnakute sooritajaid
ja neis hukkunud terroriste kui sangareid.
Nende järgi nimetatakse tänavaid, koole ja väljakuid
ning nende lähedastele makstakse preemiaid.
USA ja Iisraeli suhted lähenevad märgatavalt.
Iisraeli peaministri Netanyahu
ja USA presidendi Trumpi kohtumine Valges Majas
oli mitmes mõttes märkimisväärne.
President Trump ütles, et on rahul lahendusega,
milleni palestiinlased ja iisraellased omavahelistel läbirääkimistel jõuavad.
Erinevalt eelkäijatest, eelkõige Obamast,
ei nõudnud Trump kahe riigi lahendust kui ainsat toimivat lahendust
Iisraeli-palestiinlaste igavesena näivale konfliktile.
Netanyahu oli varem öelnud, et soovib kahe riigi lahendust,
kuid pidas seda ajutiseks või teiseks alternatiiviks
palestiinlaste laiaulatusliku autonoomia kõrval.
Põhipunktid oleksid endised:
Palestiina omavalitsus peab tunnustama Iisraeli riiki
ja ka selle piire,
pidades silmas piiri Jordaaniaga, ja selle julgeolekuküsimusi
ning Läänekalda asundusi ja eelkõige Jeruusalemma küsimust.
Palestiina omavalitsus peab aga absoluutseks eeltingimuseks seda,
et Ida-Jeruusalemm, sh vanalinn,
saab nende võimaliku riigi pealinnaks.
Seesama igavene tüliõun on ka Iisraeli nimekirjas
ja nende väitel on see kuulutatud juba 1981. a
igaveseks, jagamatuks pealinnaks
nii et Jeruusalemma puhul on asi taas igavikus.
Ja lähtekohana rahu puhul
näib olevat asi pigem sellest kaugenemises kui lähenemises.
Iisrael palus USA-l tunnustada Ülem-Golani neile kuulumist.
Ajal, mil kõnelused palestiinlastega on aastaid keskendunud Läänekaldale
ja Ida-Jeruusalemmale,
on 50 aastat eksisteerinud teinegi piiritüli.
1967. a Kuue päeva sõjas
vallutas Iisrael Süürialt Ülem-Golani,
ühendas selle endaga 1981. a
ja on seejärel rajanud sinna nii tsiviilasundusi
kui võimsaid armeebaase.
Süüria pole kunagi loobunud nõudest, et Golan tagastataks
ja peab Iisraeli selle illegaalseks okupandiks.
Algne seis oli siiski erinev.
Golan oli Rahvaste Liidu määrusega Iisraelile kuuluv ala.
Ja kuigi Süüria ühendas selle endaga, kui 1946. a iseseisvus,
ei kaotanud Rahvaste Liidu määrused kehtivust.
Need hõlmati ka organisatsioonile siduvatena ÜRO põhikirja.
USA president pole seni Iisraeli esitatud palvele vastanud.
Hezbollah juht ähvardab Haifat ja Dimonat raketirünnakutega.
Liibanonis tegutseva šiiitliku terrorirühmituse Hezbollah'
ehk 'Allahi partei' juht šeik Hassan Nasrallah'
ähvardab tulistada rakette Haifa keemiatehase
ja Iisraeli tuumaprogrammi teostava Dimona tuumajaama pihta.
Ta õhutas enda meelest sõbralikult Iisraeli võime
tühjendama Haifa tehaste ammoniaagipaake,
et vältida tsiviilohvreid ja keskkonnakatastroofi.
12. veebruaril Liibanoni televisioonis al-Manar peetud kõnes
ütles šeik Nasrallah veel,
et ei pea Trumpi valimist presidendiks kuidagi hirmutavaks.
Vastupidi.
Šeiki meelest on üksnes hea, et Valges Majas on idioot,
kes on lubanud näidata Netanyahule rohelist tuld kasvõi sõja alustamiseks.
Endist presidenti Obamat nimetas Nasrallah ainult silmakirjalikuks.
Šeik Nasrallah pole kunagi saanud rahvusvahelist tunnustust
diplomaatilise keelepruugi vallas ja tema viimased avaldused
ei kasvata tema populaarsust selles valdkonnas kuidagi.
Samas kõnes hoiatas ta Iisraeli ka tuumakatastroofi eest,
mis johtuvat sellest,
et Hezbollah' raketid hävitavad Dimona tuumatehase.
Ka selle puhul õhutas loodusesõbrast šeik Iisraeli
tehast lammutama, et keskkonnakatastroofi vältida.
ISIS tapab Siinail kristlasi.
Terrorirühmitus ISIS alustas Põhja-Siinail taas kristlaste tagakiusu.
Reedel, 17. veebruaril,
lasid 2 meest el-Arishi linnas maha kopti kristlasest õpetaja.
Ta oli juba teine ISISe poolt Siinail kahe nädala jooksul tapetud kristlane.
Rühmitus on möödunud kahel aastal
tapnud Egiptuses kokku sadu kopti kristlasi.
Sama on teinud ka Moslemivennaskond ja selle liikmed
ning ka salafistid.
Viimatine võis siiski olla kättemaks selle eest,
et Iisrael ja Egiptus hävitasid mai keskel suure ISISe baasi
Jabal al-Halali mägedes, vaid 50 km kaugusel el-Arishi linnast.
Kopti kristlastel polnud selle rünnakuga aga mingit pistmist.
Nad on nii Egiptuse kui maailma üks vanimaid kristlikke kirikuid
ja neid arvatakse Egiptuses olevat ca 7,5 miljonit.
Iisrael pakub Hamasile vahetuskaupa.
Kaitseminister Lieberman
teatas Hamasile Iisraeli valitsuse araabiakeelsel netilehel,
et Iisrael on valmis rikkalikult Gazasse investeerima,
kui Hamas vabastab viimases sõjas röövitud sõdurid.
"Oleme valmis ehitama sadama, lennujaama
ja investeerima rikkalikult infrastruktuuri,
kuid see eeldab, et lõpetate tunnelite kaevamise ja rakettide tulistamise
ning vabastate röövitud sõdurid."
Hamas pole seni pakkumisele reageerinud.
Nende ühemõtteline eesmärk on alati olnud Iisraeli hävitamine.
See on tänaseks kõik.
Palvetage Jeruusalemma rahu eest ja jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.